wickkiey/tamil-wikipedia-chunked huggingface dataset:
# 2007 இந்தியக் குடியரசுத் தலைவர் தேர்தல்

## பின்புலம்

சூலை 19, 2007ல் பதிமூன்றாவது குடியரசுத் தலைவர் தேர்தல் நடத்தப்பட்டது. 2002-07ல் குடியரசுத் தலைவராக இருந்த அப்துல் கலாமை மீண்டும் குடியரசுத் தலைவர் வேட்பாளாரக்க ஆளும் இந்திய தேசிய காங்கிரசும் இடதுசாரிக் கட்சிகளும் விரும்பவில்லை. பாரதிய ஜனதா கட்சி தலைமையிலான தேசிய ஜனநாயகக் கூட்டணி துணைக் குடியரசுத் தலைவரான பைரோன் சிங் செகாவத்தை தனது வேட்பாளராக அறிவித்தது. அவருக்கு போட்டியாக காங்கிரசு தலைமையிலான ஐக்கிய முற்போக்குக் கூட்டணி பிரதீபா பாட்டிலை வேட்பாளராகத் தேர்ந்தெடுத்தது. சிபிஐ, சிபிஎம் முதலான இடதுசாரிக் கட்சிகளும் பாட்டிலுக்கு ஆதரவளித்தன. அதிமுக, தெலுங்கு தேசம், சமாஜ்வாதி கட்சி போன்ற மாநில கட்சிகள் ஐக்கிய தேசிய முற்போக்குக் கூட்டணியை அமைத்து அப்துல் கலாமை மீண்டும் குடியரசுத் தலைவராக்க முயன்றன. ஆனால் அவர் பிற கட்சிகளின் ஆதரவின்றி போட்டியிட மறுத்துவிட்டார். வாக்கெடுப்பில் பிரதீபா பாட்டில் எளிதில் வென்று குடியரசுத் தலைவரானார்.
# 2007 இந்தியக் குடியரசுத் தலைவர் தேர்தல்

## முடிவுகள்

ஆதாரம்:  
| &nbsp; | நாடாளுமன்ற உறுப்பினர்கள் | சட்டமன்ற உறுப்பினர்கள் | மொத்தம் |
| --- | --- | --- | --- |
# 2012 இந்தியக் குடியரசுத் தலைவர் தேர்தல்

இந்தியக் குடியரசின் பதின்மூன்றாம் குடியரசுத் தலைவரைத் தேர்ந்தெடுக்க பதினான்காவது **குடியரசுத் தலைவர் தேர்தல் 2012** சூலை 19, 2012இல் நடைபெற்றது. அப்போதைய குடியரசுத் தலைவர் பிரதீபா பாட்டிலின் பதவிக்காலம் சூலை 2012ல் முடிவடைய இருந்ததை அடுத்து அத்தேர்தல் அறிவிக்கப்பட்டு நடைபெற்றது. இத்தேர்தலில் ஆளும் காங்கிரஸ் கட்சியின் வேட்பாளர் பிரணாப் முகர்ஜி வெற்றி பெற்று குடியரசுத் தலைவரானார்.
# 2012 இந்தியக் குடியரசுத் தலைவர் தேர்தல்

## குடியரசுத் தலைவர் தேர்தல்

குடியரசுத் தலைவர் தேர்தலை இந்தியத் தேர்தல் ஆணையம் நடத்துகிறது. குடியரசுத் தலைவருக்கான மொத்தவாக்குகள் இந்திய வாக்காளர் குழுவின் வாக்குகளை அடிப்படையாகக் கொண்டு கணக்கிடப்படுகிறது. இத்தேர்தலுக்கு சட்டமன்ற, நாடாளுமன்ற, மாநிலங்களவை உறுப்பினர்கள் வாக்களிக்க தகுதி பெறுவர்.
# 2012 இந்தியக் குடியரசுத் தலைவர் தேர்தல்

## குடியரசுத் தலைவர் வேட்பாளர்களாக எதிர்பார்க்கப்பட்டவர்கள்

- முகம்மது அமீத் அன்சாரி
- பிரணாப் முகர்ஜி
- பி. ஏ. சங்மா
# 2012 இந்தியக் குடியரசுத் தலைவர் தேர்தல்

## கருத்துக்கள்/நிகழ்வுகள்

- மே 5 - குடியரசுத்தலைவர் தேர்தல் குறித்து அதிமுக இன்னும் முடிவு எடுக்கவில்லை என்றும் அதுகுறித்து யாரும் தங்களிம் பேசவில்லை என்றும் தில்லி செல்லும் போது செய்தியாளர்களிடம் தமிழ்நாடு முதலமைச்சர் செயலலிதா தெரிவித்தார் . பி. ஏ. சங்மா மே 15 அன்று செயலலிதாவை சந்தித்து தமக்கு ஆதரவு தரவேண்டும் என்று கோரியதை ஏற்று அவரை ஆதரித்து மே 18ல் அறிக்கை வெளியிட்டார்..
- குடியரசுத் தலைவராக பழங்குடியினத்தவருக்கு வாய்ப்பு வழங்கப்படவேண்டும் என்று தேசியவாத காங்கிரஸ் தலைவர்களில் ஒருவரான பிஏ சங்கமா கருத்து தெரிவித்தார் .
- பிரணாப் முகர்ஜியை வேட்பாளராக நிறுத்தினால் திமுக ஆதரிக்கும் என்று கருணாநிதி தெரிவித்தார்..
# 2012 இந்தியக் குடியரசுத் தலைவர் தேர்தல்

## வெற்றி பெற்றவர்

இந்தியக் குடியரசுத் தலைவர் தேர்தலில் பிரணாப் முகர்ஜிவெற்றி பெற்றார். இதன் மூலம் அவர் இந்தியக் குடியரசின்13வது குடியரசுத் தலைவர்ஆனார்.
# வார்ப்புரு:தவி பட்டறைகள் 2011

| 2011 |  |
| --- | --- |
| *பெப்ரவரி 26, 2011 கோவை, இந்தியா
* பிப்ரவரி 20, 2011 புதுச்சேரி, இந்தியா
*பெப்ரவரி 20, 2011 திருச்சி, இந்தியா
*பெப்ரவரி 6, 2011 சென்னை, இந்தியா
* சனவரி 16, 2011 - ரொன்றரோ, கனடா
* சனவரி 15, 2011 - சென்னை, இந்தியா | } |
# தேசிய அறிவுசார் ஆணையம்

இந்திய நாட்டை அறிவுசார்ந்த நாடாக மாற்றும் குறிக்கோளோடு பிரதமரின் உயர்மட்ட ஆலோசனைக் குழு **தேசிய அறிவுசார் ஆணைய**த்தை (*National Knowledge Commission*) அமைத்தது. இதில் ஐந்து முக்கியப் பகுதிகள் உள்ளன. கல்வி முதல் மின் நிர்வாகம் வரை அடங்கும்.
# தேசிய அறிவுசார் ஆணையம்

## பெறுதல்

பெறுதல் எனும் முக்கியப்பகுதியின் கீழ்  
1. கல்வியறிவு
1. மொழி
1. மொழிபெயர்ப்பு
1. நூலகங்கள்
1. வலையமைப்புகள்
1. வாயில்கள்  
-ஆகியவை இடம் பெற்று உள்ளன.
# தேசிய அறிவுசார் ஆணையம்

## கருத்துகள்

கருத்துகள் எனும் முக்கியப்பகுதியின் கீழ்
1. பள்ளிக் கல்வி
1. தொழிற் கல்வி
1. உயர் கல்வி
1. மருத்துவக் கல்வி
1. சட்டக் கல்வி
1. மேலாண்மைக் கல்வி
1. பொறியியல் கல்வி
1. திறந்த மற்றும் தொலைதூரக் கல்வி  
-ஆகியவை இடம் பெற்று உள்ளன.
# தேசிய அறிவுசார் ஆணையம்

## உருவாக்கம்

உருவாக்கம் எனும் முக்கியப்பகுதியின் கீழ்  
1. அறிவியல் மற்றும் தொழிற் நுட்பம்
1. அறிவுசார்ந்த சொத்து உரிமைகள்
1. புதுமை
1. தொழில்முனையம்  
-ஆகியவை இடம் பெற்று உள்ளன.
# தேசிய அறிவுசார் ஆணையம்

## பயன்பாடு

பயன்பாடு எனும் முக்கியப்பகுதியின் கீழ்
1. பாரம்பரிய அறிவு
1. வேளாண்மை  
-ஆகியவை இடம் பெற்று உள்ளன.
# தேசிய அறிவுசார் ஆணையம்

## சேவைகள்

சேவைகள் எனும் முக்கியப்பகுதியின் கீழ்
1. மின் நிர்வாகம் /ஆளுகை  
-இடம் பெற்றுள்ளது.
# விக்கிப்பீடியா:உங்களுக்குத் தெரியுமா/மார்ச் 2, 2011

- இசை அறிஞர் **வீரமணி ஐயர்** (படம்) பாபநாசம் சிவனின் மாணவர் ஆவார்.
- இசைவல்லுநர் **பீத்தோவன்** கேட்கும் திறனை முழுமையாக இழந்த பின்னரும் மிகச்சிறந்த இசை ஆக்கங்களைச் செய்தார்.
- **இயான் ஸ்டீவன்சன்** என்ற மறுபிறவி ஆராய்ச்சியாளர் தான் இறந்த பின்னர் ஏதேனும் ஒருவகையில் தொடர்பு கொண்டு திறக்கும் பொருட்டு ஒரு பூட்டை அமைத்தார்.
- **கடற் பாம்பு** ஒன்றைப் பிடித்து நிலத்தில் விட்டால் அதனால் அசையக் கூட முடியாது.
- **பித்தாகரஸ் தேற்றத்தை** <math>360</math>க்கும் அதிகமான வழிகளில் நிறுவ முடியும்.
# சாகலாசனார்

**சாகலாசனார்** சங்ககாலப் புலவர்களில் ஒருவர். இவரது பாடல்கள் இரண்டு சங்கநூல் தொகுப்பில் இடம் பெற்றுள்ளன. அவை அகநானூறு 16, 270.
# சாகலாசனார்

## புலவர் பெயர் விளக்கம்

- இவரது பாடல்கள் சொல்லும் செய்தி:
# சாகலாசனார்

## அகம் 16

- திணை - மருதம்
தலைவன் பரத்தையர் சேருயிலிருந்து இல்லம் மீண்டான். யாரையும் அறியேன் என்று தலைவியிடம் பொய் சொல்கிறான். தலைவி நான் அறிவேன் என்று அன்றொருநாள் நிகழ்ந்ததைக் கூறிகிறாள்.
# சாகலாசனார்

## அகம் 16

### புதல்வன் பொலிவு

நீர்நாய் மேயும் பழமையான பொய்கையில் பூத்த தாமரை போன்ற கை, வாய், நாக்குத் திரும்பாமல் பிறர் நகைக்கும்படி பேசும் சில சொல். - இப்படி அந்தப் புதல்வன் காணப்பட்டான். அவன் கையில் பொன் வளையல் அணிவித்திருந்தனர்.
# சாகலாசனார்

## அகம் 16

### அன்றொருநாள் நிகழ்ந்தது

தேர் என்னும் வண்டிகள் பல செல்லும் தெருவில் அந்தப் புதல்வன் தனியே வந்துகொண்டிருந்தான். அவனது தந்தையின் பரத்தை அவனைப் பார்த்துவிட்டாள். அவள் (அரிசி போன்ற) கூர்மையான பல்லைக் காட்டும் புன்சிரிப்பு காட்டுபவள். யாரும் பார்க்கவில்லை என்று எண்ணி மனம் செத்துப்போனாள். (துடித்துப்போனாள்) 'வருக மாள' என்று சொல்லிக்கொண்டே புதல்வனை வாரி எடுத்தாள். பொன்னணி கொண்ட மார்பில் பூண்கச்சம் கட்டிய தன் முலையோடு சேர்த்து அணைத்துக்கொண்டாள்.  
புதல்வனைப் பெற்ற தாய் அதனைப் பார்த்துவிட்டாள். 'குற்றமற்ற குறுமளே! ஏன் மயங்குகிறாள். நீயும் இவனுக்குத் தாய்' என்று சொல்லிக்கொண்டே சென்று அவள் மார்பிலுள்ள புதல்வனைத் தானும் தழுவிக்கொண்டாள்.  
குழந்தையைத் தூக்கிய பரத்தை குழந்தையின் தந்தையோடு தனக்கு உள்ள கள்ள உறவை எண்ணி நாணினாள். நானும் அவளைப் பேணிப் பாதுகாத்துக்கொண்டேன்.
# சாகலாசனார்

## அகம் 16

### அன்றொருநாள் நிகழ்ந்தது

#### வானத்து அணங்கரும் கடவுள் - பரத்தையும் கற்புக்கரசி

வானத்தில் வருத்தாமல் இருக்கும் பெண்தெய்வம் சாலிமீன் (வடமீன், அருந்ததி நட்சத்திரம்) புதல்வனைத் தூக்கிய பரத்தையையும் சாலிமீன் போன்றவள் (கற்புக்கரசி) என்று தலைவி எண்ணி மகிழ்ந்து இப்பாடலில் போற்றுகிறாள்.
# சாகலாசனார்

## அகம் 270

- திணை - நெய்தல்
தலைவன் பகலில் வந்து தலைவியைத் துய்த்துவிட்டு மீள்கிறான். திருமணம் செய்துகொண்டு இனி அடையவேண்டும் எனத் தோழி தலைவனுக்கு அறிவுறுத்துகிறாள்.
# சாகலாசனார்

## அகம் 270

### மீன் வேட்டுவர்

புலவு நாற்றம் அடிக்கும் கழி நீரில் நீலம் பூத்திருந்தது. அங்கு வாழ்ந்த வேட்டுவர் மீனை இனத்தோடு பிடிப்பர். அவர்கள் நீலப்பூவையும் அங்குள்ள ஞாழல் பூவையும் பறித்து கண்ணியாகக் கட்டி அணிந்துகொள்வர்.
# சாகலாசனார்

## அகம் 270

### தலைவி பார்த்து அழுத இடம்

தலைவன் அந்த மீன்வேட்டுவர் மகன். தலைவியும் அந்தக் குடியைச் சேர்ந்தவள். தலைவன் பிரிந்தபோது தலைவியின் தோள் வாடியது. தலைவன் அன்று தன்னை எடுத்துக்கொண்ட கானல் துறையைப் பார்க்கும்போது வாடியது. அங்கிருந்த புன்னைமரத்துக் கிளை இறால் மீனை அடித்துக்கொண்டுவரும் திரையைத் தழுவிக்கொண்டிருப்பதைப் பார்க்கும்போது வாடியது.
# சாகலாசனார்

## அகம் 270

### கழுமலம் போன்ற மேனி

அத்துடன் அவளது மேனி அழகும் தொலைந்தது. முன்பு அவள் மேனி கழுமலம்(சீர்காழி அன்று) போல அழகுடன் திகழ்ந்தது.
# சாகலாசனார்

## அகம் 270

### கழுமலம் போன்ற மேனி

#### குட்டுவன்

கழுமலம் சேரநாட்டிலிருந்த ஓர் ஊர். இதன் அரசன் குட்டுவன். இவன் குதிரை பூட்டிய தேரில் செல்வான். சிறந்த கொடைவள்ளல்.
# சாகலாசனார்

## அகம் 270

### கடவுள் மரம்

மரத்தடியில் கோயில். அந்தக் கோயிலுக்கு அந்த மரம் காவல்மரம். அந்த மரத்தில் காக்கை முள்ளால் கூடு கட்டியிருந்தது. அது கடவுள் மரம் ஆகையால் அதன் ஆண்காக்கை அதனை அங்குப் புணர்வதில்லை. அங்குப் புணராது உறையும் காக்கை போலத் தலைவி தலைவன் இல்லாமல் வாடி வதங்கி இருக்கிறாளாம்.
# பேஷ்வா

**பேஷ்வா** (ஆங்கிலம்: *Peshwa*; மராத்தி: पेशवे) என்றால் தலைமை அமைச்சர் என்று பொருள். மராத்தியப் பேரரசர் சாகுஜி தான் முதன்முதலில் தனது மராத்திய பேரரசின் (தேசஸ்த் பிராமணர்), பேஷ்வா எனும் பிரதம அமைச்சர் பதவியில் 1713-இல் பாலாஜி விஸ்வநாத்தை அமர்த்தினார். தலைமை அமைச்சர்களான பேஷ்வாக்கள் பின்னர் மராட்டிய இராணுவத்தையும் கட்டுப்படுத்தினர். பேஷ்வாக்களின் பரம்பரையினர், மராத்தியப் பேரரசின் பிரதம அமைச்சர்களாகவும், தலைமைப் போர்ப்ப்டைத் தலைவர்களாகவும் செயல்பட்டனர்.  
முகலாயப் பேரரசின் பெரும் பகுதிகளை பேஷ்வாக்களின் காலத்தில் மராத்தியப் பேரரசு வெற்றி கொண்டது. சத்திரபதி சிவாஜியின் பேரனின் ஆட்சிக்காலத்திற்குப் பின் மராத்தியக் கூட்டமைப்பை உருவாக்கி, முகலாயர்களை வென்று, மராத்தியப் பேரரசை வட இந்தியாவில் விரிவாக்கினர்.  
1857ல் சிப்பாய் கிளர்ச்சிக்கு தலைமை தாங்கியவர்களில் ஒருவரான நானா சாகிப், மராத்தியக் கூட்டமைப்பின் இறுதி பேஷ்வாவான இரண்டாம் பாஜி ராவால் தத்தெடுக்கப்பட்டவர்.
# பேஷ்வா

## புகழ் பெற்ற பேஷ்வாக்கள்

- பாலாஜி விஸ்வநாத் (1713 – 1720)
- பாஜிராவ் (1720 – 1740)
- பாலாஜி பாஜி ராவ் (1740 – 1761)
- மாதவராவ் (1761 - 1772)
- இரண்டாம் பாஜி ராவ் (1796 - 1798)
- பேஷ்வா நாராயணராவ் (1772 – 1773)
- இரகுநாதராவ் (1773 - 1774)
- இரண்டாம் பாஜி ராவ் (1796 - 1818)
# பேஷ்வா

## இதனையும் காண்க

- தேசஸ்த் பிராமணர்
- மராத்திய அரச குலங்கள் மற்றும் அரசுகள் பட்டியல்
- மராத்திய கூட்டமைப்பு
# கழுமலம்

**கழுமலம்** என்பது சங்க கால ஊர் ஆகும்.
# கழுமலம்

## சோழ நாட்டுக் கழுமலம்

- தமிழ்நாட்டிலுள்ள சீர்காழிக்கு வழங்கும் பெயர்களில் ஒன்று கழுமலம். ஞானசம்பந்தர் தேவாரத்தில், *கழுமல வள நகர் பெண்ணின் நல்லாளோடும் பெருந்தகை இருந்ததே* என்று கூறுகிறார்.திருக்கோயிலூர் தென்பெண்ணை ஆற்றில் கரையோரம் உள்ள ஊர் கழுமலம். இன்றும் இந்த ஊர் கழுமலம் என்றே அழைக்கப்படுகிறது.  
- உறையூர் அரசன் செம்பியன் தான் போரில் வென்றவர்களின் குடைகளைக் கழுமலத்துக்குக் கொண்டுவந்தான்.  
- அழும்பில் அரசன் பெரும்பூட் சென்னி தன் படைத்தலைவன் பழையனை வீழ்த்திய எழுவர் கூட்டணியோடு தானே முன்னின்று போரிட்டு அகப்பட்ட கணையனைக் கழுமலத்துக்குக் கொண்டுவந்து சிறையிலிட்டான்.
# கழுமலம்

## சேர நாட்டுக் கழுமலம்

- சேரநாட்டில் ஒரு கழுமலம் இருந்தது. அதனை ஆண்டுவந்த அரசன் குட்டுவன். தலைவியின் மேனி இந்தக் கழுமலம் என்னும் ஊரைப்போல அழகுடன் திகழ்ந்ததாகக் கூறப்படுகிது.  
- களவழி நாற்பது பாட்டுடைத் தலைவன் சோழன் செங்கணான் கழுமலம் என்னும் ஊரில் நடந்த போரில் வென்றான்.
# கழுமலம்

## காண்க

- சங்ககாலத் தண்டனை
# குட்டுவன்

ஒருவரை ஊரின் பெயரால் பெயரிட்டு அழைப்பது போல, மன்னனை நாட்டின் பெயரால் பெயரிட்டு அழைக்கும் வழக்கம் இருந்துவந்தது.  
குட்ட நாட்டில் இளவரசு பட்டம் கட்டப்பட்டு ஆட்சியைத் தொடங்கியவன் குட்டுவன். குடநாட்டில் தொடங்கியவன் குடவர் கோமான். பொறைநாட்டில் தொடங்கியவன் பொறையன். மாந்தை நகரில் தொடங்கியவன் மாந்தரன்.  
குட்டுவன் என்னும் பெயர் சேர மன்னனைக் குறிக்கும். சேரல், குட்டுவன், கோதை, பொறை, பொறையன் போன்றவை சேர மன்னனைக் குறிக்கும் பெயர்கள்.  
குட்டுவன், குட்டுவன் இரும்பொறை, குட்டுவன் கோதை, நம்பி குட்டுவன், குட்டுவன் கீரனார் குட்டுவன் கண்ணனார், குட்டுவன் சேரல், கடல்பிறக்கு ஓட்டிய செங்குட்டுவன் பல்யானைச் செல்கெழு குட்டுவன் முதலான பெயர்களில் குட்டுவன் என்னும் பெயர் இடம்பெற்றுள்ளதைக் காண்கிறோம்.  
அன்றியும் பொதுப்படக் குட்டுவன் என்று சில பாடல்கள் குறிப்பிடுகின்றன. அவற்றில் பதிற்றுப்பத்து நூலில் வருவன பல்யானைச் செல்கெழு குட்டுவனையும், கடல் பிறக்கு ஓட்டிய செங்குட்டுவனையும் குறிப்பனவாக உள்ளன. இவற்றைத் தனியே தொகுத்துக் காட்டிய பின்னர், யாரோடும் சேர்த்துப் பார்க்க முடியாத குட்டுவன் மன்னர்களை இங்கு வகைப்படுத்திக் காணலாம்.
# குட்டுவன்

## பல்யானைச் செல்கெழு குட்டுவன்

பல்யானைச் செல்கெழு குட்டுவன் பொலந்தார்க் குட்டுவன் என்று போற்றப்படுகிறான்.
# குட்டுவன்

## கடல் பிறக்கு ஓட்டிய செங்குட்டுவன்

யானையுலா வரும் இந்தச் சேரன் அடுபோர்க் குட்டுவன் என்றும், பொலந்தார்க் குட்டுவன் என்றும் போற்றப்படுகிறான். இவன் பௌவம் கலங்க வேலிட்டுப் படுகடல் ஓட்டியவன். இவனை அட்டு ஆன்று ஆனான் என்கிறார் புலவர். இவன் வேந்தரும் வேளிரும் ஒன்றுமொழிந்து தாக்கிய மோகூர்ப் போரில் வென்று பாண்டியனின் காவல்மரம் வேம்பை வெட்டினான். இந்தக் குட்டுவனின் முசிறித் துறைமுகத்தில் செல்வம் கொழித்திருந்தது. வஞ்சி அரசன் குட்டுவன் வடபுல இமயத்து வாங்கு(வளைந்த) வில் பொறித்தான் தகடூரைத் தாக்கிய விறல்போர்க் குட்டுவன் அங்குத் தன்னை எதிர்ப்பவர் இல்லாதது கண்டு தலைநகர் மீண்டு பௌவம் நீங்க ஓட்டினான்.
- தொண்டி அரசன் குட்டுவன்
:குட்டுவன் தொண்டித் துறைமுத்தின் அரசன். இந்தத் தொண்டி அரசன் விறற்போர்க் குட்டுவன் யானையில் உலா வருவான்.
- மாந்தை அரசன் குட்டுவன்
:மாந்தை அரசன் குட்டுவன் பகைவர் பலரை வென்று ஆரவாரம் செய்ததைக் கண்டு குருகுகள்கூட நடுங்கின. குட்டுவனின் மரந்தை நகரம் போலத் தலைவி அழகுள்ளவள்.
- வஞ்சிநகர வள்ளல் சோழிய ஏனாதித் திருக்குட்டுவன்
:சோழிய ஏனாதி திருக்குட்டுவன் தன் வஞ்சிநகரைப் பாடிய புலவருக்கு யானைகளைப் பரிசாக நல்கினான்.
- சேரநாட்டுக் கழுமல அரசன் வள்ளல் குட்டுவன்
:சேரநாட்டுக் கழுமல அரசன் நற்றேர்க் குட்டுவன். குதிரை பூட்டிய தேரில் உலாவரும் இவன் சிறந்த வள்ளல்.
- குடநாட்டு அரசன் குட்டுவன்
:மழவர் களவு உழவு செய்து வாழும் ஒடுங்காட்டுக்கு அப்பால் சென்றால் குட்டுவனின் குடநாட்டை அடையலாம்.
- அகப்பா அரசன் குட்டுவன்
:குட்டுவனின் அகப்பா நகரைச் செம்பியன் பட்டப்பகலில் தீக்கு இரையாக்கினான்.
- குடவரைக் குட்டுவன்
:குட்டுவனின் குடவரைச் சுனையில் பூத்த குவளைப் பூவில் மொய்த வண்டு தலைவியின் கூந்தலிலும் மொய்க்கும்.
# குட்டுவன்

## குட்டுவன்

- குடநாட்டை ஆண்ட குட்டுவன் மழவர் தன் நாட்டில் களவு செய்யாதவாறு காப்பாற்றினான்.
- கழுமலத்தை ஆண்டவன் 'நல்தேர்க் குட்டுவன்'
- தொண்டி அரசன் 'விறல் போர் குட்டுவன்'
- மரந்தை அரசன் குட்டுவன்
- குட்டுவனின் அகப்பாக் கோட்டையைச் செம்பியன் தகர்த்தான்
- குடவரை குட்டுவன் ஆட்சிக்கு உட்பட்டிருந்தது.
- பல்யானைச் செல்கெழு குட்டுவன் 'பெரும்பல் குட்டுவன்' எனப் போற்றப்படுகிறான்.
- மறப்போர்க் குட்டுவன் பல மொழிகள் பேசும் மக்கள் வாழும் கட்டூரைத் தாக்கியபோது எதிர்ப்பார் யாரும் இல்லாததால் சினங்கொண்டு கடலை முற்றுகையிட்டு வேல் வீசிக் கடல்பிக்கோட்டினான்.
# நிலைத்த இறக்கை வானூர்தி

விமானம் - ஒரு நிலைத்த இறக்கை வானூர்தியின் உதாரணம்]]
**நிலைத்த இறக்கை வானூர்தி** (*fixed-wing aircraft*) என்பது நிலையாகப் பொருத்தப்பட்ட இறக்கைகளுடன் கூடிய வானூர்தி ஆகும். பொதுவாக பயணிகள், சரக்கு முதலியவற்றை ஏற்றிச் செல்லுகின்ற வானூர்திகள் இவ்வகையைச் சேர்ந்தவை. இறக்கைகள் வளியூடாக முன்னோக்கிச் செல்லும்போது ஏற்படும் மேலுதைப்பைப் பயன்படுத்தியே இவ்விமானங்கள் பறக்கின்றன. இவ்வகை வானூர்திகளில், முன்னோக்கிச் செல்வதற்குத் தாரைப் பொறிகளைப் பயன்படுத்தும் வானூர்திகளும், சுழலியக்கிகளைப் பயன்படுத்தும் வானூர்திகளும் அடங்குகின்றன. ஆற்றலைப் பயன்படுத்தாத வழுக்கு வானூர்திகளும் இவ்வகையினவே.
# ஹொங்கொங்கில் உள்ள நூலகங்களின் பட்டியல்

ஹொங்கொங்கில் நூலகங்கள் மிகவும் வசதியமைப்பைக் கொண்டவைகளாகும். ஹொங்கொங் 1104 சதுர கிலோ மீட்டர்களை மட்டுமே கொண்ட ஒரு சிறிய நாடாக விளங்கியப்போதும், ஒவ்வொரு மாவட்டங்களிலும் வசதி மிக்க பல பொது நூலகங்களைக் கொண்டுள்ளன. இந்த நூலகங்கள் (இலக்க எண்முறை) ஒருங்கிணைக்கப்பட்ட நூலகக் கட்டக (Integrated Library System) வலைப்பின்னல் அமைப்பைக் கொண்டதாகும். இவை ஓய்வாற்றல் மற்றும் பண்பாட்டுப் பணிகள் திணைக்களத்தின் பராமரிப்பில் உள்ளன. மொத்தம் 65 பொது நூலகங்கள் உள்ளன.  
அதனைத் தவிர பல்கலைகழங்கலும் நூலகங்களைக் கொண்டுள்ளன. சிறைச்சாலை நூலகங்களும் உள்ளன. பொது நூலகம் அல்லாத தனியார் நூலகங்களும் உள்ளன.
# ஹொங்கொங்கில் உள்ள நூலகங்களின் பட்டியல்

## பொது நூலங்கங்களின் பட்டியல்

11 மாடிகள்]]  
பொது நூலகம்]]  
பொது நூலகம்]]  
ஹொங்கொங் பொது நூலகங்களின் பட்டியல்:  
<big>**மையம் மற்றும் மேற்கு மாவட்டம்**</big>
- நகர மண்டபம் பொது நூலகம்
- செக் டொங் சுயி பொது நூலகம்
- இசுமித்பீல்ட் பொது நூலகம்  
<big>**தென் மாவட்டம்**</big>
- சய் வான் பொது நூலகம்
- மின்சார வீதி பொது நூலகம்
- வட முனை பொது நூலகம்
- குவாறி குடா பொது நூலகம்
- யியூ டுங் பொது நூலகம்
- இசுடேன்லி பொது நூலகம்  
<big>**கிழக்கு மாவட்டம்**</big>
- எபடீன் பொது நூலகம்
- அப் லெய் சாவ் பொது நூலகம்
- பொக் பூ லாம் பொது நூலகம்  
<big>**வஞ்சாய் மாவட்டம்**</big>
- ஹொங்கொங் மைய நூலகம்
- லொக்காட் வீதி பொது நூலகம்
- வொங் நய் பொது நூலகம்  
<big>**கவுலூன் நகர மாவட்டம்**</big>
- ஹுங் ஹாம் பொது நூலகம்
- கவுலூன் பொது நூலகம்
- கவுலூன் நகர பொது நூலகம்
- டொ க்வா வா வான் பொது நூலகம்
- பௌத்த சீன நூலகம்  
<big>**குவுன் டொங் மாவட்டம்**</big>
- லம் டின் பொது நூலகம்
- நவ் டா கொக் பொது நூலகம்
- லெய் யுய் மூன் பொது நூலகம்
- சவ் மாவ் பிங் பொது நூலகம்
- சுயி வூ வீதி பொது நூலகம்
- சுன் லீ பொது நூலகம்  
<big>**சம் சுயி போ மாவட்டம்**</big>
- லாய்ச்சி கொக் பொது நூலகம்
- பக் டின் பொது நூலகம்
- போ ஒன் பாதைப் பொது நூலகம்
- அன் சாவ் வீதி பொது நூலகம்  
<big>**வொங் டயி சின் மாவட்டம்**</big>
- லொக் பூ பொது நூலகம்
- லுங் ஹிங் பொது நூலகம்
- நவ் சி வான் பொது நூலகம்
- சன் போ கொங் பொது நூலகம்
- சூ வான் சான் பொது நூலகம்
- சீ லின் பௌத்த நூலகம்  
<big>**யவ் சிம் மொங் மாவட்டம்**</big>
- பா யுப் வீதி பொது நூலகம்
- டய் கொக் சுயி பொது நூலகம்
- சிம் சா சுயி பொது நூலகம்
- யவ் மா டெய் பொது நூலகம்
- பூ சான் பொது நூலகம்  
<big>**குவாய் சிங் மாவட்டம்**</big>
- குவாய் சுங் வடக்கு பொது நூலகம்
- குவாய் சுங் தென் பொது நூலகம்
- சிங் யீ பொது நூலகம்  
<big>**சுன் வான் மாவட்டம்**</big>
- சுன் வான் பொது நூலகம்
- செக் வாய் கொக் பொது நூலகம்  
<big>**சுன் மூன் மாவட்டம்**</big>
- சுன் மூன் பொது நூலகம்
- வண்ணப்பூச்சி பொது நூலகம்
- டய் ஹிங் பொது நூலகம்  
<big>**யுன் லோங் மாவட்டம்**</big>
- யுன் லோங் பொது நூலகம்
- டின் சுயி வாய் பொது நூலகம்
- டின் சுயி வாய் வடக்கு பொது நூலகம்  
<big>**ஹொங்கொங் வட மாவட்டம்**</big>
- பன்லிங் பொது நூலகம்
- செங் சுயி பொது நூலகம்
- சா டாவ் கொக் பொது நூலகம்  
<big>**டய் போ மாவட்டம்**</big>
- டய் போ பொது நூலகம்  
<big>**சா டின் மாவட்டம்**</big>
- சா டின் பொது நூலகம்
- மா ஒன் சான் பொது நூலகம்
- லெக் யுன் பொது நூலகம்  
<big>**சயி குங் மாவட்டம்**</big>
- சய் குங் பொது நூலகம்
- சுங் வான் ஓ பொது நூலகம்  
<big>**தீவுகள் மாவட்டம்**</big>
- செங் சாவ் பொது நூலகம்
- முய் வூ பொது நூலகம்
- லாமா வடக்கு பொது நூலகம்
- பெங் சாவ் பொது நூலகம்
- லாமா தெற்கு பொது நூலகம்
- டய் ஓ பொது நூலகம்
- டுங் சுங் பொது நூலகம்
# ஹொங்கொங்கில் உள்ள நூலகங்களின் பட்டியல்

## பல்கலைக்கழக நூலகங்கள்

ஹொங்கொங் பொது நூலகங்களைத் தவிர ஒவ்வொரு பல்கலைக்கழகங்களிலும் வசதியான நூலகங்கள உள்ளன.
# ஹொங்கொங்கில் உள்ள நூலகங்களின் பட்டியல்

## சிறைச்சாலை நூலகங்கள்

ஹொங்கொங்கில் உள்ள ஒவ்வொரு சிறைச்சாலையிலும் நூலக வசதிகள் உள்ளன.
# ஹொங்கொங்கில் உள்ள நூலகங்களின் பட்டியல்

## தனியார் நூலகங்கள்

ஹொங்கொங் அரசின் ஒரு பிரிவான ஓய்வாற்றல் மற்றும் பண்பாட்டுப் பணிகள் திணைக்களத்தினால் நடாத்தப்படும் பொது நூலகங்களைத் தவிர, தனியார் நூலகங்கள் பலவும் உள்ளன.
# ஹொங்கொங்கில் உள்ள நூலகங்களின் பட்டியல்

## வெளியிணைப்புகள்

- அதிகாரப்பூரவ இணையத்தளம்
# ஹொங்கொங் பொது நூலகங்கள்

முகப்புக் காட்சி]]
**ஹொங்கொங் பொது நூலகங்கள்** (Hong Kong Public Libraries) **HKPL** ஹொங்கொங் பொது மக்களின் வாசிப்புக்காக, ஹொங்கொங் அரசாங்கத்தினால் பராமரிக்கும் நூலகங்கள் ஆகும். இவற்றை ஹொங்கொங் அரசின் பிரதான ஒரு துறையான ஓய்வாற்றல் மற்றும் பண்பாட்டுப் பணிகள் திணைக்களத்தின் நிர்வாகத்தின் கீழ் பிரதேச சபை மற்றும் நகர சபை ஊடாக பராமரிக்கப்பட்டு வருகின்றன. இந்த நூலகங்கள் ஒருங்கிணைக்கப்பட்ட (இலக்க எண்முறை (Digital)) வலைப்பின்னல் கட்டகத்தைக் கொண்டியங்கும் உலகின் மிகப்பெரிய நூலக வலைப்பின்னல் முறைமைகளின் ஒன்றாகும். இந்த நூலக வலைப்பின்னல் முறைமையில் மொத்தம் 65 பொது நூலகங்கள் உள்ளன. அவற்றில் 12.1 மில்லியன் நூல்கள் உள்ளன. இவற்றில் 10 இடம்பெயரும் நூலகங்களும் உள்ளடக்கம். இந்த நூலங்களில் உள்ள அதிகமான நூல்கள் சீன நூல்கள் ஆகும். இரண்டாம் நிலையில் ஆங்கில நூல்கள் உள்ளன. ஹொங்கொங் புவியியல் ரீதியாக 1104 சதுர கிலோ மிட்டர்களை மட்டுமே கொண்டுள்ளப் போதும், ஒவ்வொரு மாவட்டங்களிலும் வசதிமிக்க பல மாடிகளைக் கொண்ட நூலகங்களைக் கொண்டுள்ளன. இவ்வனைத்து நூலகங்களிலும் இணையப் பாவனை வசதியினையும் இலவசமாக வழங்கப்படுகின்றது.  
ஹொங்கொங்கின் முதலாவதாக கட்டப்பட்ட நூலகம் நகர மண்டபம் பொது நூலகம் ஆகும். இது பிரித்தானியர் ஆட்சிக் காலத்தில் 1962 ஆம் ஆண்டில் கட்டப்பட்டதாகும்.
# ஹொங்கொங் பொது நூலகங்கள்

## நூலகப் பணியாளர்கள்

ஹொங்கொங்கில் எந்த நூலகத்திற்கு சென்றாலும் எவ்விதச் சிக்கலுமின்றி நூலகத்தில் உதவிகளை பெற்றுக்கொள்ளலாம். நூலகப் பணியாளர்கள் மிகவும் அமைதியாகவும் பணிவாகவும் நடந்துக்கொள்வார்கள். இலவச இணையப் பாவனை இரண்டு மணித்தியாளங்கள் கொடுக்கப்படும். வாசகர்கள் அழைப்பேசியூடாக தொடர்பு கொண்டு நேரப்பதிவு செய்துக்கொள்ளலாம். ஒவ்வொரு நூலகத்தினுள்ளும் பல கணினிகள் வாசகர்களின் பாவனைக்கு விடப்பட்டுள்ளன. பெரிய நூலகங்களில் நூற்றுக்கணக்கான கணினிகள் ஊடாக இலவச இணைய வசதிகள் வழங்கப்படுகின்றன.
# ஒருங்கிணைக்கப்பட்ட நூலகக் கட்டகம்

**ஒருங்கிணைக்கப்பட்ட நூலகக் கட்டகம்** (Integrated Library System) (**ILS**), அல்லது **நூலக நிர்வாகக் கட்டகம்** (Library Management System) (**LMS**) என்பது இலக்க எண்முறை கட்டக முறைமையை கொண்டியங்கும் வலைப்பின்னல் முறைமையாகும்  
ஹொங்கொங்கில் உள்ள நூலகங்களும் ஒருங்கிணைக்கப்பட்ட நூலகக் கட்டக முறைமையக் கொண்டு இயங்குவதில் ஒன்றாகும்.
# ஆனந்தரங்கப்பிள்ளையின் நாட்குறிப்புகள்

**ஆனந்தரங்கப்பிள்ளையின் நாட்குறிப்புகள்** என்பன புதுச்சேரியில் பிரெஞ்சு காலனித்துவக் காலத்தில் மொழிபெயர்ப்பாளாராக பணியாற்றிய ஆனந்தரங்கப்பிள்ளை அவர்களின் விரிவான நாட்குறிப்புகள் ஆகும். இவர் 1736 முதல் 1761 வரையிலான கால்நூற்றாண்டுக் கால நிகழ்வுகளை தனது நாட்குறிப்பில் பதிவு செய்துள்ளார். பெரும்பாலான பதிவுகள் தமிழிலேயே உள்ளன. சில இடங்களில் தெலுங்கிலும் எழுதப்பட்டுள்ளது. இந்த நாட் குறிப்புகள் பலரால் பதிக்கப்பட்டுள்ளன. ஆங்கிலத்திலும் மொழி பெயர்க்கப்பட்டுள்ளது. 12 தொகுதிகளாகவும் வெளிவந்துள்ளது.
# அலைக்கற்றை எஸ். பாண்ட்

**எசு. அலைப்பட்டை** (*S-Band*) என்பது 2 முதல் 4 கிகா எர்ட்சு அலைவெண் வரை உள்ள கதிர்நிரல் பகுதியைக் குறிப்பதாகும். இது அலைபேசி தொலைத்தொடர்புக்கும், வீவாணி இயக்கத்துக்கும், தரைவழி தொலைத்தொடர்புக்கும் பயன்படுகிறது. இதில் 2.6 கிகா எர்ட்சு (2500-2690 கிகா எர்ட்சு) என்றழைக்கப்படும் அலைநீளம் பன்ன்னாட்டுத் தொலைத்தொடர்பு ஒன்றியத்தால் 2000ம் ஆண்டு தரைவழி அலைப்பேசி பயன்பாட்டிற்கு வழங்கப்பட்டுள்ளது.
# அலைக்கற்றை எஸ். பாண்ட்

## இந்திய எசு அலைப்பட்டை விவாதம்

2011 பிப்ரவரியில் இந்திய விண்வெளித்துறையின் வணிகக் கிளையான ஆந்திரிக்சு கழகம் இதன் ஒரு பகுதி 70 மெகா எர்ட்சு அளவிற்கு தேவாசு மல்டிமீடியா, பெங்களூரு என்ற நிறுவனத்திற்கு ஒதுக்கீடு செய்ததில் அரசுக்கு 2,00,000ம் கோடி ரூபாய் இழப்பு ஏற்பட்டதாக சர்ச்சை ஏற்பட்டுள்ளது. தற்போது இந்த ஒப்பந்தத்தைப் பாதுகாப்புக்கான மத்திய அமைச்சரவைக் குழு நீக்க முடிவு செய்துள்ளது.
# இ. நா. அய்யாக்கண்ணுப்புலவர்

**இ. நா. அய்யாக்கண்ணுப்புலவர்** ஒரு தமிழ் அறிஞர், ஆசிரியர், நவீன பௌத்த மறுமலர்ச்சி இயக்கத்தின் முன்னோடிகளில் ஒருவர்.
# இ. நா. அய்யாக்கண்ணுப்புலவர்

## படைப்புகள்

- பகவத் தியான பக்தி ரசக் கீர்த்தினைகள் - 1930
- திருப்பாசுரக் கொத்து - 1930
- மைசூர் சமசுதான சரித்திரம் - 1930
- பகவத் தோத்திர பண்மணிமாலை -
- பகவத்தியான சோடச மாலிகா - 1912
- மைசூர் வரலாற்றுக் கும்மி
- புத்தரின் சரித்திரப்பா
# ஐரோப்பாவில் தமிழ் சுவடிகளும் நூல்களும்

காலனித்துவ காலத்தில் ஐரோப்பிய தமிழ்நாடு, ஈழம் மற்றும் தமிழர் வாழ் இடங்களுக்கு வந்து பல தமிழ் இலக்கிய ஏட்டுச் சுவடிகளையும் நூல்களையும் தம்மோடு எடுத்துச் சென்றனர். சமய பரப்புரையாளராக வந்த சிலர் பெறுமதி மிக்க தமிழ் ஆக்கங்களையும் ஆக்கியுள்ளனர். இவையும் தற்போது ஐரோப்பிய காப்பகங்கள் பலவற்றில் உள்ளன. மேலும், ஐரோப்பிய பல்கலைக்கழகங்கள், நூலகங்கள், காப்பகங்கள் கீழத்தேச சேகரிப்பின் ஒரு பகுதிய தமிழ் ஆக்கங்களையும் சேகரித்து வைத்துள்ளார்கள். இவ்வாறு அரிய பல நூல்கள், சுவடிகள், மற்றும் ஆவணங்கள் ஐரோப்பாவில் உள்ளன.
# சிறுமுது அறிஞர்

(படத்தில் இருப்பது மொசார்ட் குடும்பம்) ]]
**சிறுமுது அறிஞர்** *(child prodigy)* என்போர் சிறிய வயதிலேயே பெரியவர்களுக்குரிய அறிவும் திறமையும் கைவரப்பெற்றோர் ஆவர். அதிகப் பயிற்சி தேவைப்படும் துறையில் மிகத்தேர்ந்த பெரியவரின் திறமையைத் தன் செயலில் காட்டும் 10 வயதிற்குட்பட்ட குழந்தையை சிறுமுது அறிஞர் என்று சொல்லலாம் என ஒரு வரையறை கூறுகிறது.  
பரவலர் ஊடகங்களில் இத்தகைய திறன் உடையோரை அதிசயக் குழந்தை அல்லது சாகசக் குழந்தை என்று கூறுவர்.  
இசைத்துறையில் மொசார்ட், சதுரங்கத்தில் பால் மர்ஃபி, கணிதத்தில் காஸ் மற்றும் நியூமான், கலைத்துறையில் பாபுலோ பிக்காசோ ஆகியோர் சிறுமுது அறிஞர்கள் ஆவர். அதுமட்டுமன்றி இவர்கள் பெரியவர்கள் ஆன பின்னும் தங்கள் திறமையைத் தக்க வைத்துக் கொண்டனர். ஆனால் பெரும்பாலான சிறுமுது அறிஞர்கள் காலம் செல்லச் செல்ல தங்கள் திறமையை இழந்து விடுவதும் உண்டு.  
திருஞானசம்பந்தர் போன்ற தமிழ்ப் புலவர் பலரும் சிறுமுது அறிஞராய்த் திகழ்ந்தனர்.
# சிறீகாந்தலட்சுமி அருளானந்தம்

**சிறீகாந்தலட்சுமி அருளானந்தம்** (1961 - திசம்பர் 25, 2019) இலங்கையைச் சேர்ந்த ஒரு நூலகவியலாளரும் எழுத்தாளரும் ஆவார். இவர் யாழ்ப்பாணப் பல்கலைக்கழகத்தின் கல்விசார் நூலகர்.  
இணுவிலில் பிறந்த இவர் சுன்னாகம் இராமநாதன் கல்லூரியில் கல்வி கற்றுப் பின்னர் யாழ்ப்பாணப் பல்கலைக்கழகத்தில் பொருளியல் பட்டதாரியானார். பின்னர் பெங்களூரில் தகவல் அறிவியல், ஆவணப்படுத்தலில் பட்டப்பின்படிப்பை மேற்கொண்டார்.
# சிறீகாந்தலட்சுமி அருளானந்தம்

## இவரது நூல்கள்

- தகவல் வளங்களும் சேவைகளும் (குமரன் புத்தக நிலையம்)
- தகவல்வள முகாமைத்துவம் (குமரன் புத்தக நிலையம்)
- நூலக அபிவிருத்தி : ஒரு பயில்நோக்கு (சேமமடு)
- அகரவரிசை-பகுப்பாக்கக் கலைச்சொற்தொகுதி (குமரன் புத்தக நிலையம்)
- சொற்கருவூலம்: உருவாக்கம் பராமரிப்பு பயன்பாடு (நூலக விழிப்புணர்வு நிறுவகம்)
- நூலகப் பகுப்பாக்கம் நூலகர் கைநூல்
- நூலக தகவல் அறிவியல் ஆய்வுக் கோவை
# 2016

**2016** ஆம் ஆண்டு (**MMXVI**) ஆனது கிரிகோரியன் நாள்காட்டியின் படி வெள்ளிக் கிழமையில் தொடங்கக் கூடிய ஒரு நெட்டாண்டாக இருக்கும். இது கி.பி. 2016ஆம் ஆண்டு என்றும் அழைக்கப்படலாம். மேலும் இது மூன்றாம் ஆயிரவாண்டின் 16ஆம் ஆண்டாகவும் 21ஆம் நூற்றாண்டின் 16ஆம் ஆண்டாகவும் இருக்கும். மேலும் 2010களின் ஏழாம் ஆண்டாகவும் இருக்கும்.
# 2016

## நிகழ்வுகள்

### சனவரி 2016

- சனவரி 1 - சீனாவில் குடும்பம் ஒன்றுக்கு ஆகக்கூடியது இரு குழந்தைகள் பெறும் திட்டம் அமுலுக்கு வந்தது.
- சனவரி 1 - யாழ்ப்பாணத்தில் தெல்லிப்பழை, கோப்பாய் ஆகிய இடங்களில் இலங்கை இராணுவத்தினரால் பயன்படுத்தப்பட்ட 700 ஏக்கர் நிலம் உரியவர்களிடம் கையளிக்கப்பட்டது. (தி ஐலண்டு)
- சனவரி 4 - இந்தியாவின் மணிப்பூர் மாநிலத்தில் மியான்மர் எல்லையருகே இம்பால் நகருக்கு 20 கி.மீ. தூரத்தில் இடம்பெற்ற 6.7 அளவு நிலநடுக்கத்தில் குறைந்தது ஆறு பேர் உயிரிழந்தனர், பலர் காயமடைந்தனர். (என்பிசி) (டைம்சு ஒஃப் இந்தியா), (ஏபி)
- சனவரி 4 - நான்கு புதிய தனிமங்கள் (113, 115, 117, 118) தனிம அட்டவணையில் சேர்க்கப்பட்டதை பன்னாட்டு தனி மற்றும் பயன்பாட்டு வேதியியல் ஒன்றியம் உறுதிப்படுத்தியது. இவை தற்காலிகமாக உன்னுன்டிரியம், உன்னுன்பென்டியம், உனுன்செப்டியம், உனுனோக்டியம் ஆகிய பெயர்களைப் பெற்றுள்ளன. (கார்டியன்)
- சனவரி 6 - வடகொரியாவில் சஞ்சிபேகம் என்ற இடத்தில் இடம்பெற்ற 5.1 அளவு நிலநடுக்கம் அணுகுண்டு வெடிப்பு என சந்தேகிக்கப்படுகிறது. தாம் வெற்றிகரமாக ஐதரசன் குண்டு சோதனைய நடத்தியிருப்பதாக அறிவித்துள்ளது. (ஏஎஃப்பி) (ஏபி) (புளூம்பேர்க்) (கார்டியன்)
- சனவரி 6 - 1404.49 காரட்டுகள் எடை கொண்ட உலகிலேயே மிகப் பெரிய புளு ஸ்டார் சஃபையர் எனக் கருதப்படும் நட்சத்திர நீலக்கல் ஒன்று இலங்கையில் அகழ்ந்தெடுக்கப்பட்டுள்ளது. (பிபிசி)
- சனவரி 16 - தாய்வான் தேர்தல்களில் ஆளும் குவோமின்டாங் கட்சி நாடாளுமன்றப் பெரும்பான்மையை இழந்தது. 1911 ஆம் ஆண்டுக்குப் பின்னர் முதல் தடவையாக இக்கட்சி தோற்றுள்ளது. (கார்டியன்)
- சனவரி 21 - கிபி 7-ஆம் நூற்றாண்டைச் சேர்ந்த கம்போடியாவின் கெமர் பேரரசுக் கால கால சிவ-மாலிய கலையம்சமான அரிகரன் சிலையின் தலைப்பாகம் பிரெஞ்சு அரசால் கம்போடியாவிற்கு 126 ஆண்டுகளுக்குப் பின்பு திருப்பியளிக்கப்பட்டது. (கம்போடியா டுடே)
- சனவரி 30 - ஜமேக்காவில் இசீக்கா தீநுண்மம் பாதித்த 4-வயதுக் குழந்தை அடையாளம் காணப்பட்டுள்ளது. கொலொம்பியாவில் 2100 கர்ப்பிணிப் பெண்கள் சீக்கா வரசினால் பாதிக்கப்பட்டுள்ளனர். (யூஎஸ்ஏ டுடே),(ராய்ட்டர்சு)
# 2016

## நிகழ்வுகள்

### பெப்ரவரி 2016

- பிப்ரவரி 1 - 25 ஆண்டுகளாக மியான்மரில் மக்களாட்சிப் நடத்திய ஆங் சான் சூச்சி தேர்தலில் நின்று வெற்றிபெற்று பிரதமர் |பதவியேற்றார்.
# 2016

## இறப்புகள்

- சனவரி 1 &ndash; வில்மோஸ் சிக்மண்ட், அங்கேரிய-அமெரிக்க ஒளிப்பதிவாளர் (பி. 1930)
- சனவரி 2 &ndash; அ. பூ. பர்தன், இந்திய இடதுசாரி அரசியல்வாதி (பி. 1924)
- சனவரி 7 &ndash; முப்தி முகமது சயீத், இந்திய அரசியல்வாதி (பி. 1936)
- சனவரி 13 &ndash; ஜெ. எப். ஆர். ஜேக்கப், இந்தியத் தரைப்படை அதிகாரி (பி. 1923)
- சனவரி 16 &ndash; தி. ச. சின்னத்துரை, சிங்கப்பூர் உச்சநீதிமன்றத்தின் முன்னாள் நீதிபதி (பி. 1930)
- சனவரி 17 &ndash; கரு. அழ. குணசேகரன், தமிழக எழுத்தாளர், நாட்டுப்பாடல் கலைஞர் (பி. 1955)
- சனவரி 19 &ndash; எம். கே. ஏ. டி. எஸ். குணவர்தனா, இலங்கை அரசியல்வாதி (பி. 1947)
- சனவரி 21 &ndash; மிருணாளினி சாராபாய், இந்திய நடனக் கலைஞர் (பி. 1918)
- பெப்ரவரி 9 &ndash; சுசில் கொய்ராலா, நேப்பாளத்தின் 37வது பிரதமர் (பி. 1939)
- பெப்ரவரி 11 &ndash; பூ. ம. செல்லத்துரை, ஈழத்து எழுத்தாளர் (பி. 1936)
- பெப்ரவரி 13 &ndash; ஏ. நடராஜன், தமிழக எழுத்தாளர் (பி. 1938)
- பெப்ரவரி 13 &ndash; ஓ. என். வி. குறுப்பு, மலையாளக் கவிஞர் (பி. 1931
- பெப்ரவரி 16 &ndash; புத்துருசு புத்துருசு காலீ, ஐநா பொதுச் செயலர், எகிப்திய அரசியல்வாதி (பி. 1922)
- பெப்ரவரி 17 &ndash; எஸ். ரி. அரசு, ஈழத்து நாடகக் கலைஞர் (பி. 1926)
- பெப்ரவரி 19 &ndash; உம்பெர்த்தோ எக்கோ, இத்தாலிய எழுத்தாளர், மெய்யியலாளர் (பி. 1932)
- பெப்ரவரி 19 &ndash; ஹார்ப்பர் லீ, அமெரிக்க எழுத்தாளர் (பி. 1926)
- பெப்ரவரி 25 &ndash; ஆல்பிரட் இ மான், அமெரிக்கத் தொழிலதிபர் (பி. 1925)
- பெப்ரவரி 27 &ndash; விசுவா வர்ணபால, இலங்கை அரசியல்வாதி (பி. 1936)
- பெப்ரவரி 28 &ndash; செங்கை ஆழியான், ஈழத்து எழுத்தாளர் (பி. 1941)
- பெப்ரவரி 28 &ndash; குமரிமுத்து, தமிழத் திரைப்பட நடிகர்
- மார்ச் 6 &ndash; நான்சி ரேகன், அமெரிக்க நடிகை, அமெரிக்காவின் முதல் பெண்மணி (பி. 1921)
- மார்ச் 12 &ndash; இலாயிடு சேப்ளி, அமெரிக்கக் கணிதவியலாளர் (b. 1923)
- மார்ச் 22 &ndash; ராப் ஃபோர்ட், கனடிய அரசியல்வாதி (பி. 1969)
- மார்ச் 24 &ndash; யோகன் கிரையொஃப், டச்சு கால்பந்து வீரர் (பி. 1947)
- ஏப்ரல் 21 &ndash; பிரின்சு, அமெரிக்கப் பாடகர் (பி. 1958)
- சூன் 3 &ndash; முகம்மது அலி, அமெரிக்கக் குத்துச் சண்டை வீரர் (பி. 1942)
- சூன் 10 &ndash; கிறிஸ்டினா கிரிம்மி, அமெரிக்க பாடகர் (பி. 1994)
- சூலை 2 &ndash; எலீ வீசல், நோபல் பரிசு பெற்ற உருமேனிய-அமெரிக்க எழுத்தாளர் (பி. 1928)
- சூலை 4 &ndash; அப்பாஸ் கியரோஸ்தமி, ஈரானிய இயக்குநர் (பி. 1940)
- சூலை 28 &ndash; மகாசுவேதா தேவி, இந்திய செயற்பாட்டாளர், எழுத்தாளர் (பி. 1926)
- ஆகத்து 22 &ndash; செல்லப்பன் ராமநாதன், சிங்கப்பூரின் 6வது குடியரசுத்தலைவர் (பி. 1924)
- செப்டம்பர் 28 &ndash; சிமோன் பெரெஸ், நோபல் பரிசு பெற்ற இசுரேல் பிரதமர் (பி. 1923)
- அக்டோபர் 13 &ndash; பூமிபால் அதுல்யாதெச், தாய்லாந்து மன்னர் (பி. 1927)
- அக்டோபர் 20 &ndash; ஜூன்கோ டபெய், சப்பானிய மலையேறி (பி. 1939)
- நவம்பர் 25 &ndash; பிடல் காஸ்ட்ரோ, கியூபாவின் 17வது அரசுத்தலைவர் (பி. 1926)
- டிசம்பர் 25 &ndash; வேரா உரூபின், அமெரிக்க வானியலாளர் (பி. 1928)
- டிசம்பர் 27 &ndash; இரத்தினசிறி விக்கிரமநாயக்க, இலங்கைப் பிரதமர் (பி. 1933)
# வ. விஜயபாஸ்கரன்

**வ. விஜயபாஸ்கரன்** (26 செப்டம்பர் 1926 - 9 பெப்ரவரி 2011) தமிழகத்தைச் சேர்ந்த இதழாசிரியரும் எழுத்தாளரும் ஆவார். இவர் 1955 மே மாதத்தில் சரஸ்வதி எனும் சிற்றிதழைத் தொடங்கினார். சரஸ்வதி சிற்றிதழ் வரலாற்றில் குறிப்பிடத்தக்க ஓர் இதழ் ஆகும். சரஸ்வதியின் கடைசி இதழ் 1962 இல் வெளியானது. 2001 இல் *சரஸ்வதி களஞ்சியம்* எனும் தொகுப்பு நூலினை விஜயபாஸ்கரன் வெளியிட்டார்.
# வ. விஜயபாஸ்கரன்

## வாழ்க்கைச் சுருக்கம்

விஜயபாஸ்கரன் திருப்பூர் மாவட்டம், தாராபுரத்தில் பிறந்தவர். விடுதலைப் போராட்டத் தியாகி வடிவேல் பிள்ளையின் மகன். ஆரம்பக் கல்வியை தாராபுரத்திலும், உயர் கல்வியை சிதம்பரம் அண்ணாமலைப் பல்கலைக்கழகத்திலும் பயின்றார். பல்கலைக்கழகத்தில் அகில இந்திய மாணவர் பெருமன்றச் செயலராக பொறுப்பேற்று மாணவர் இயக்கத்தை முன்னின்று நடத்தியமைக்காக அவர் பல்கலைக்கழகத்தில் இருந்து வெளியேற்றப்பட்டார்.
# வ. விஜயபாஸ்கரன்

## இதழியலில்

பின்னர் தினத்தந்தி, நவ இந்தியா, ஹனுமான், அணில், சக்தி ஆகிய பத்திரிகைகளில் பணியாற்றினார். சமரன், விடிவெள்ளி ஆகிய அரசியல் இதழ்களிலும் துணை ஆசிரியராகப் பணியாற்றினார். அதன் பின்னர் மே 1955 ஆம் ஆண்டில் சரஸ்வதி என்ற முற்போக்கு இலக்கிய இதழைத் தொடங்கி அதன் முதன்மை ஆசிரியராகவும் இருந்தார். அவரோடு, மூத்த எழுத்தாளர்கள் தொ. மு. சி. ரகுநாதன், எஸ். ராமகிருஷ்ணன் சுந்தர ராமசாமி, ஆர். கே. கண்ணன் ஆகியோரும் ஆசிரியர் குழுவில் இடம் பெற்றிருந்தனர். ஜெயகாந்தன், சுந்தர ராமசாமி, ஜி. நாகராஜன், கு. சின்னப்ப பாரதி, மற்றும் இலங்கை எழுத்தாளர்கள் எஸ். பொன்னுத்துரை, செ. கணேசலிங்கன், அ. முத்துலிங்கம் போன்ற எழுத்தாளர்கள் சரஸ்வதி மூலம் அறிமுகமாயினர். பிரேம்சந்த், கிஷன் சந்தர் உள்ளிட்ட பலரது எழுத்துக்களை மொழிபெயர்த்து சரஸ்வதியில் வெளியிட்டார்.  
சோவியத் நாடு பத்திரிகையின் வெளியீடுகளில் 25 ஆண்டுகள் இணை ஆசிரியராக விஜயபாஸ்கரன் பணியாற்றினார்.  
இவர் மார்க்சியத்தில் நம்பிக்கை கொண்டவராக அறியப்படுகிறார். கம்யூனிஸ்டுக் கட்சியின் உறுப்பினராக இருந்தவர்.
# வ. விஜயபாஸ்கரன்

## மறைவு

கோவையில் வசித்துவந்த விஜயபாஸ்கரன் 2011 பெப்ரவரி 9 இரவு 12 மணியளவில் தனது 85வது அகவையில் காலமானார். இவருக்கு மனைவி சரஸ்வதி, மகன்கள் ரவீந்திரன், கார்த்திகேயன் ஆகியோர் உள்ளனர்.
# வ. விஜயபாஸ்கரன்

## எழுதிய நூல்கள்

- *உலகமகாகவி பாரதி உயர் நோக்கு*
- *புதுமைப்பித்தன் - பன்னோக்குப் பார்வை*
- *சரஸ்வதி களஞ்சியம்* (தொகுப்பு நூல், 2001)
- *தமிழ்நாட்டுக் கதைகள்*
- *திரும்பிப் பார்க்கிறேன்*
- *சக்தி களஞ்சியம்* (2 பாகங்கள்)
# திருவழிபாட்டு ஆண்டு

**திருவழிபாட்டு ஆண்டு** அல்லது **கி*fvezeec*றித்தவ பஞ்சாங்கம்** அல்லது **கிறித்தவ திருவழிபாட்டுxக் கால அட்டவணை** என்பது ஓராண்டுக் காலச் சுழற்சியில் கிறித்தவ வழிபாடுகள் நிகழ்கின்ற முக்கிய நாள்கள், விழாக்கள், திருப்பலி உடை நிறம் மற்றும் வாசகக் குறிப்புகள் அடங்கிய அட்டவணை ஆகும்.  
இவ்வட்டவணையைக் கணக்கிடும் முறையில் மேற்குத் திருச்சபைக்கும் கிழக்குத் திருச்சபைக்கும் இடையே வேறுபாடுகள் உள்ளன. இயேசுவின் *உயிர்ப்பு ஞாயிறை* கணக்கிடும் முறைகளில் ஏற்படும் மாற்றத்தாலேயே இவ்வேற்றுமை காணப்படுகின்றது.
# திருவழிபாட்டு ஆண்டு

## கத்தோலிக்க திருச்சபையின் அட்டவணை

இலத்தீன் வழிபாட்டு முறைக் கத்தோலிக்கத் திருச்சபையின் அட்டவணையில் திருவழிபாட்டுக் காலம் பின்வரும் வரிசையில் அமைக்கப்பட்டுள்ளது:  
- திருவருகைக் காலம்
- கிறிஸ்து பிறப்புக் காலம்
- பொதுக் காலம் - முதல் பகுதி
- தவக் காலம்
: * பாஸ்கா முந்நாட்கள்
- பாஸ்கா காலம்
- பொதுக் காலம் - இரண்டாம் பகுதி  
இக்காலங்களின் இயல்புக்கு ஏற்ற வகையில், இவற்றைப் பொதுக் காலம், சிறப்புக் காலங்கள் என இரண்டு வகைகளில் உள்ளடக்கலாம்.
# திருவழிபாட்டு ஆண்டு

## பொதுக் காலம்

கத்தோலிக்க திருச்சபையின் திருவழிபாட்டு ஆண்டில், பொதுக் காலம் 34 வாரங்களைக் கொண்டது. இது இயேசுவின் பணி வாழ்வையும், பொதுவான கிறிஸ்தவ மறையுண்மைகளையும் சிந்திக்கத் தூண்டும் காலமாக அமைந்துள்ளது. இதன் *முதல் பகுதி* தவக் காலத்திற்கு முன்னும், *இரண்டாம் பகுதி* பாஸ்கா காலத்திற்கு பின்னும் சிறப்பிக்கப்படுகிறது,  
**பொதுக் காலம் - முதல் பகுதி** என்பது திருவழிபாட்டு ஆண்டின் மூன்றாவது காலம் ஆகும். இது ஆண்டவரின் திருமுழுக்கு விழாவுடன் தொடங்கி, சாம்பல் புதனுக்கு முன்தினம் முடிவடைகிறது.  
**பொதுக் காலம் - இரண்டாம் பகுதி** என்பது பொதுக் காலம் - முதல் பகுதியின் தொடர்ச்சியும், திருவழிபாட்டு ஆண்டின் இறுதிக் காலமும் ஆகும். இது தூய ஆவியாரின் வருகைப் பெருவிழாவுக்கு அடுத்த நாள் தொடங்கி, கிறிஸ்து அரசர் பெருவிழாவைத் தொடர்ந்து வரும் சனிக்கிழமை அன்று முடிவடைகிறது.
# திருவழிபாட்டு ஆண்டு

## சிறப்புக் காலங்கள்

திருவழிபாட்டு ஆண்டின் *பொதுக் காலம்* தவிர்த்த, *திருவருகைக் காலம், கிறிஸ்து பிறப்புக் காலம், தவக் காலம், பாஸ்கா காலம்* ஆகியவை சிறப்புக் காலங்கள் ஆகும். இவற்றில் முதல் இரண்டு காலங்களையும் இணைத்து **அமைதியின் காலம்** என்றும், அடுத்த இரண்டு காலங்களையும் இணைத்து **ஒப்புரவின் காலம்** என்றும் அழைக்கலாம்.
# திருவழிபாட்டு ஆண்டு

## சிறப்புக் காலங்கள்

### அமைதியின் காலம்

திருவருகை காலத்தில் ஆண்டவரின் வருகையை எதிர்பார்க்கும் கிறிஸ்தவர்கள், கிறிஸ்து பிறப்புக் காலத்தில் இயேசுவின் வருகையில் மகிழ்ச்சியையும், அவர் உலகிற்கு கொண்டு வந்த அமைதியையும் பெறுகின்றனர். எனவே, இது *அமைதியின் காலம்* ஆகும்.  
**திருவருகைக் காலம்** என்பது திருவழிபாட்டு ஆண்டின் முதல் காலம் ஆகும். இயேசுவின் முதலாம் வருகையைக் கொண்டாடுவதற்கும், அவரது இரண்டாம் வருகையை எதிர்நோக்குவதற்கும் உரிய தயாரிப்பு காலமாக இது அமைந்துள்ளது. இது கிறிஸ்து அரசர் பெருவிழாவைத் தொடர்ந்து வரும் ஞாயிறன்று தொடங்கி, கிறிஸ்து பிறப்பு பெருவிழாவுக்கு முன்தினம் அன்று முடிவடைகிறது.  
**கிறிஸ்து பிறப்புக் காலம்** என்பது திருவழிபாட்டு ஆண்டின் இரண்டாவது காலம் ஆகும். ஆண்டவராகிய இயேசு கிறிஸ்து மனிதராக இவ்வுலகில் தோன்றிய மறைபொருளைக் கொண்டாடும் காலமாக இது அமைந்துள்ளது. இது கிறிஸ்து பிறப்பு பெருவிழா அன்று தொடங்கி, ஆண்டவரின் திருமுழுக்கு விழாவுக்கு முன்தினம் முடிவடைகிறது.
# திருவழிபாட்டு ஆண்டு

## சிறப்புக் காலங்கள்

### ஒப்புரவின் காலம்

தவக் காலத்தில் மனமாற்றத்திற்கான முயற்சிகளை மேற்கொள்ளும் கிறிஸ்தவர்கள், பாஸ்கா காலத்தில் இயேசுவின் உயிர்ப்பின் மாட்சியைக் கொண்டாடி, கடவுளோடு ஒப்புரவாகின்றனர். எனவே, இது *ஒப்புரவின் காலம்* ஆகும்.  
**தவக் காலம்** என்பது திருவழிபாட்டு ஆண்டின் நான்காவது காலம் ஆகும். நமது மீட்பின் மையமாக விளங்கும் கிறிஸ்துவின் திருப்பாடுகளை நினைத்து, மனந்திருந்தும் காலமாக இது அமைந்துள்ளது. இது திருநீற்றுப் புதன் அன்று தொடங்கி, ஆண்டவரின் உயிர்ப்பு பெருவிழாவுக்கு முன்தினம் முடிவடைகிறது. இக்காலத்தின் புனித வாரத்தில் வரும் பெரிய வியாழன், புனித வெள்ளி, புனித சனி ஆகிய மூன்று நாட்களும் *பாஸ்கா முந்நாட்கள் (Paschal Triduum)* என்று அழைக்கப்படுகின்றன.  
**பாஸ்கா காலம்** என்பது திருவழிபாட்டு ஆண்டின் ஐந்தாவது காலம் ஆகும். இயேசு கிறிஸ்துவின் உயிர்ப்பின் மறைபொருளைக் கொண்டாடும் காலமாக இது அமைந்துள்ளது. இது ஆண்டவரின் உயிர்ப்பு பெருவிழா அன்று தொடங்கி, தூய ஆவியாரின் வருகைப் பெருவிழா அன்று முடிவடைகிறது.
# இராசராசேசுவர நாடகம்

**இராசராசேசுவர நாடகம்** சோழ மன்னனாகிய இராசராசன் மீது இயற்றப்பட்ட நாடக வகையைச் சேர்ந்த காப்பியமாகும்.  
இராசராசனின் வாழ்க்கை வரலாறு, ஆட்சிச் சிறப்பு, சோழ நாட்டு வளம், அவனது வீரம், ஆட்சிச் சிறப்பு, நீதி பரிபாலனம் என்பவற்றோடு பல அருஞ்செயல்களையும் பற்றிக் கூறுகின்றது. இந்நாடகத்தை விசேடமான காலங்களில் இராசராசன் கட்டுவித்த தஞ்சைப் பெருவுடையார் கோயிலில் நிகழ்த்தபட்டது என்றும், இந்த நாடகத்தை நடத்துவதற்குத் தேவையான நிவந்தங்களை முதலாம் இராசேந்திரன் வழங்கினான் என்றும் இராசேந்திரனது கல்வெட்டு குறிப்பிடுகின்றது. இந்நாடகத்தின் ஆசிரியர் பெயர் முதலான வரலாறுகள் எவையும் கிடைத்தில.
# வார்ப்புரு:பயனர் மதுபானம் அருந்தாதவர்

| info-c = }}
| id-c = }}
| id-fc = }
| id-s =
| id = **}}**
| info-fc = }
| info-lh =
| info-s = }
| info = இந்த பயனர் **<span>மதுபானம்</span>** அருந்தாதவர்.
| nocat = }
| usercategory =
}}<noinclude>  
</noinclude>
# வார்ப்புரு:பயனர் புகைப்பிடிக்காதவர்

| info-c = }}
| id-c = }}
| id-fc = }
| id-s =
| id = **}}**
| info-fc = }
| info-lh =
| info-s = }
| info = இந்த பயனர் **<span>புகைத்தல் பழக்கம்</span>** அற்றவர்.
| nocat = }
| usercategory =
}}<noinclude>  
ka:თარგი:მომხ არ ეწევა  
</noinclude>
# நுரைச்சோலை அனல்மின் நிலையம்

இலங்கையின் மின் தேவையை அனல்மின்வலு கொண்டு பூர்த்தி செய்வதை குறிக்கோளாகக் கொண்டு ஆரம்பிக்கப்பட்டுள்ள அனல் மின் நிலையத் திட்டங்களில் பாரிய முதற்றிட்டமே **நுரைச்சோலை அனல்மின் நிலைய**த் திட்டமாகும். இலங்கையின் வடமேல் மாகாணத்தில் உள்ள புத்தளம் மாவட்டத்தில்ஒவ்வொன்றும் 300 மெகாவற் திறனளவு கொண்ட மூன்று உற்பத்தி நிலையங்களை அமைப்பது திட்டத்தின் முழுமையான வரைவாகும். மூன்று கட்டங்களாக கட்டமைக்கப்படும் இந்நிலையத்தின் முதற்கட்டப்பணி முடியும் தருவாயில் 2011ஆம் ஆண்டு மார்ச்சு மாதம் 300 மெகாவற் திறனுள்ள முதல் நிலையம் செயலாக்கத்திற்கு கொணரப்படும் என எதிர்பார்க்கப்படுகிறது.
# நுரைச்சோலை அனல்மின் நிலையம்

## பின்னணி

இருபத்தியோராம் நூற்றாண்டின் முதலாம் தசாப்தம் வரை இலங்கையின் தேசிய மின் தேவையின் பெரும்பகுதியை நீர்மின் வலுவே நிறைவேற்றி வந்தது. இருப்பினும் இடைக்கிடையே ஏற்படும் வரட்சியான காலநிலை காரணமாக மின்வெட்டு ஏற்பட்டதுடன் அது தேசிய பொருளாதாரத்தையும் பெருமளவிற்கு பாதித்துள்ளது. நீர் மின்வலுவுக்கு பாதிலாக மாற்று மின்வலுவொன்றின் தேவை நீண்டகாலங்களாக உணரப்பட்டே வந்தது. அனல் மின் நிலையமொன்று அமைக்கப்பட வேண்டும் என்று 1970 ஆம் ஆண்டுகளில் தீர்மானிக்கப்பட்டபோதிலும் இத்திட்டம் நடைமுறைப்படுத்தப்படவில்லை. காரணம்
- அக்கால கட்டங்களில் இலங்கையில் ஏற்பட்டிருந்த பொருளாதார மந்த நிலை,
- தொடர்ந்து நாட்டில் இடம்பெற்ற அசாதாரண நிலைகள்,
- சூழலியலாளர்களின் எதிர்ப்பு.
# நுரைச்சோலை அனல்மின் நிலையம்

## அமைவிடம்

புத்தளம் மாவட்டத்தில் பாலாவி கல்பிட்டி பிரதான வீதியிலிருந்து சுமார் 100 மீற்றர் தூரத்தில் கடற்கரையோரமாக 95 ஹெக்டயர் நிலப்பரப்பில் இந்த நுரைச்சோலை அனல் மின்நிலையம் அமைந்துள்ளது.
# நுரைச்சோலை அனல்மின் நிலையம்

## எதிர்பார்ப்பு

900 மெகாவற்ஸ் மின்சாரத்தை உற்பத்தி செய்யக்கூடிய மூன்று அனல்மின் உற்பத்தி நிலையங்களை அமைப்பதே நுரைச்சோலை அனல் மின் நிலையத்தின் முழுமையான திட்டம். மூன்று கட்டப் பணிகளும் பூர்த்தியடைந்து முழு அளவில் மின்சாரம் உற்பத்தி செய்யப்படுமாயின் இலங்கையில் மின் உற்பத்திக்கு ஏற்படும் செலவீனத்தைப் பல மில்லியன் ரூபாய்களால் குறைக்கக் கூடியதாக இருக்குமென்பதுடன், குறைந்தளவு கட்டணத்தைச் செலுத்தி மின் அலகுகளைப் பெற்றுக் கொள்ளக் கூடியதாகவும் இருக்கும் என்பது எதிர்பார்ப்பு. இலங்கையில் நீர்மின் உற்பத்தியை விட, அனல் மின் உற்பத்திக்குக் குறைந்தளவு செலவீனமே ஏற்படும் என நிபுணர்கள் கூறுகின்றனர்.
# நுரைச்சோலை அனல்மின் நிலையம்

## மூன்று கட்டங்கள்

நுரைச் சோலை அனல் மின் நிலைய நிர்மாணப் பணிகள் மூன்று கட்டங்களாக திட்டமிடப்பட்டன. முதற்கட்டப் பணிகள் 2007 ஆம் ஆண்டு ஆரம்பமாகின. 2011 ஆரம்பத்தில் இதில் 300 மெகாவற்ஸ் மின்சாரத்தை உற்பத்தி செய்யக்கூடிய முதற்கட்டப் பணிகள் பூர்த்தியடைந்துள்ளன. இதன் மூலம் 300 மெகாவற் மின்சாரம் உற்பத்தி செய்யப்பட விருப்பதுடன் இது நாட்டின் மின் தேவையின் 17 வீதத்தை நிவர்த்தி செய்வதாக அமையும். அதேசமயம் 2013 ஆம் ஆண்டுக்கு முன்னர் அடுத்த இரண்டு கட்டங்களையும் பூர்த்தி செய்து நாட்டுக்குத் தேவையான மின்சாரத்தில் 900 மெகாவற்ஸ் மின்சாரத்தை நுரைச்சோலையிலிருந்து உற்பத்தி செய்து வெயாங்கொட மின்விநியோக நிலையத்தின் ஊடாக விநியோகிக்க முடியுமாக இருக்கும்.
# நுரைச்சோலை அனல்மின் நிலையம்

## நிதியுதவி

சீன அரசாங்கத்தின் நிதியுதவியுடன் நுரைச்சோலை அனல் மின் நிலையத்தின் முதற்கட்டப் பணிகள் பூர்த்தி செய்யப்பட்டுள்ளன. சீனாவின் எக்ஸின் வங்கியின் 455 மில்லியன் அமெரிக்க இலகு கடனைக் கொண்டு நுரைச்சோலை அனல்மின் நிலையத்தின் முதற்கட்டப் பணிகள் ஆரம்பமாகின.  
இத்திட்டத்தின் கட்டுமானப் பணிகளின் முக்கிய பங்காளியாக சீனாவின் தேசிய இயந்திர ஏற்றுமதி மற்றும் இறக்குமதிக் கூட்டுத்தாபனம் அமைந்துள்ளது. இதன் கட்டுமானப் பணிகளில் இலங்கைப் பொறியியலாளர்கள் மற்றும் பணியாளர்களுடன், சீனாவைச் சேர்ந்த பணியாளர்களும் இணைந்துள்ளனர்.
# நுரைச்சோலை அனல்மின் நிலையம்

## சூழலியலாளர்களின் எதிர்ப்பு

நுரைச்சோலை அனல்மின் நிலையம் அமைக்கப்பட்டால் சுற்றுவட்டாரத்தில் உள்ள விவசாய நிலங்கள் பாதிப் படையும், அதிக வெப்பம் மற்றும் தூசுப் படலங்கள் வெளியேறி சுற்றாடலுக்குப் பாதிப்பு ஏற்படும் என சுழலியலாளர்களால் எதிர்ப்பு வெளியிடப்பட்டது.
# நுரைச்சோலை அனல்மின் நிலையம்

## பாதிப்பு ஏற்படாமல் நடவடிக்கை

நிலக்கரியை எரித்து மின் உற்பத்தி செய்வதால் வெளியேறும் புகையை வடிகட்டி சுற்றாடலுக்கு தீங்கு ஏற்படாதவாறு வெளியேற்றும் பொறிமுறை கையாளப்படவுள்ளது. இவ்வாறு புகை வெளியேற்றப்படும் போது வடிகட்டப்படும் துகள்கள் குறிப்பிட்ட சில மணித்தியாலங்களுக்கு ஒருதடவை வெளியேற்றப்படும். சுழலுக்கு எந்தவிதமான பாதிப்பும் ஏற்படாதவாறே அனல் மின் நிலையம் அமைக்கப்பட்டிருப்பதாக இத்திட்டத்தின் சிரேஷ்ட திட்டப்பணிப்பாளர் கூறுகின்றார். பாவிக்கப்பட்ட நீர் மீண்டும் சுத்தமாக்கப்பட்டு கடற்கரையில் வெளியேற்றப்படும் சூழலுக்கு எந்தவிதமான பாதிப்பும் ஏற்படாத வகையில் இந்த மின் நிலையம் அமைக்கப்பட்டுள்ளது.
# நுரைச்சோலை அனல்மின் நிலையம்

## இடம் பெயர்வு

இந்த மின் நிலையத்தை அமைப்பதால் சுமார் 80 குடும்பங்கள் இடம்பெயர வேண்டிய நிலை ஏற்பட்டது. இவர்கள் வேறு இடங்களில் வீடுகள் அமைத்துக் கொடுக்கப்பட்டிருப்பதுடன், மீன்பிடியை ஜீவனோ பாயமாகக் கொண்டிருந்த மக்களுக்கு மீன்பிடிப் படகுகளும், விவசாயத்தை ஜீவனோ பாயமாகக் கொண்டிருந்த மக்களுக்கு விவசாயத்திற்கென இரண்டரை ஏக்கர் நிலப்பரப்பும் வழங்கப்பட்டுள்ளன.
# நுரைச்சோலை அனல்மின் நிலையம்

## நிலக்கரிக் களஞ்சியம்

ஒரு மணித்தியாலயம் மின்சாரத்தை உற்பத்தி செய்வதற்கு 114 தொன் நிலக்கரி தேவைப்படுகிறது. இந்தோனேசியாவிலிருந்து பெறப்படும் நிலக்கரியைக் கொண்டே இங்கு மின் உற்பத்தி செய்யப்படவுள்ளது. அவுஸ்திரேலியா, தென்னாபிரிக்கா, சீனா போன்ற நாடுகளிலிருந்து கிடைக்கும் நிலக்கரியைவிட இந்தோனேசியாவிலிருந்து பெறப்படும் நிலக்கரி விலை குறைந்ததாகக் காணப்படுகிறது. மூன்று மாதங்கள் மின் உற்பத்தி செய்வதாயின் 7 மில்லியன் தொன் நிலக்கரி தேவைப்படும். எனவே மூன்று மாதங்களுக்குத் தேவையான நிலக்கரிகளை களஞ்சியப்படுத்தி வைப்பதற்கான களஞ்சிய வசதிகளும் அமைக்கப்பட்டுள்ளன. உடனடியாக மின் உற்பத்தியை ஆரம்பிப்பதற்குத் தேவையான நிலக்கரி ஏற்கனவே குவிக்கப்பட்டு களஞ்சியப்படுத்தப்படுகின்றது.  
இந்தோனேசியாவிலிருந்து கப்பல் மூலம் எடுத்துவரப்படும் நிலக்கரி நுரைச்சோலை அனல் மின்னிலையம் அமைந்திருக்கும் கடற் பகுதிக்கு நேரடியாகக் கொண்டு வரப்படும். எனினும், கரையோரத்திலிருந்து 4 கிலோ மீற்றர் தொலைவில் கப்பல் நிறுத்தப்பட்டு, அங்கிருந்து மிதவைகளுக்கு மாற்றப்பட்டே நிலக்கரி கரைக்கு எடுத்துவரப்படும்.  
ஒவ்வொரு கப்பலிலும் 65,000 தொன் நிலக்கரி இலங்கைக்குக் கொண்டுவரப்படும். கப்பலிலிருந்து பாரிய மிதவைகளில் எடுத்துவரப்படும் நிலக்கரிகள் பாரம் தூக்கிகள் மூலம் நீண்ட இயந்திர பட்டிகளின் ஊடாக களஞ்சியப் பகுதிக்குக் கொண்டுவரப்படும். நிலக்கரி கொள்வனவு இலங்கை நிலக்கரி நிறுவனத்தால் மேற்கொள்ளப் படுவதுடன், இலங்கை கப்பல் கூட்டுத்தாபனத்தின் ஊடாக நிலக்கரிகள் கப்பல்கள் மூலம் இலங்கைக்குக் கொண்டுவரப்படுகின்றன.
# நுரைச்சோலை அனல்மின் நிலையம்

## இந்திய நிலக்கரி இல்லை

குறைந்த விலையில் இந்தியாவிலிருந்து நிலக்கரியைக் கொள்வனவு செய்யக்கூடியதாகவிருந்ததாலும், அதில் கந்தகத்தின் செறிவு அதிகமாகக் காணப்படுவதால் இயந்திரங்களைப் பாதிக்கும் அபாயம் காணப்படுகிறது. இதனால் இந்தியாவிலிருந்து நிலக்கரியைக் கொள்வனவு செய்வதில்லையெனத் தீர்மானிக்கப்பட்டுள்ளது.
# நுரைச்சோலை அனல்மின் நிலையம்

## இயந்திரப் பட்டிகள்

களஞ்சியத்திலிருந்து இயந்திரப் பட்டிகள் மூலம் சூளைக்கு எடுத்து வரப்படும் நிலக்கரிகள் 10 மில்லி மீற்றர் பரிமாணமுடைய சிறு துண்டு களாக்கப்பட்டு, கந்தகம் மற்றும் நைதரசன் வேறாக்கப்படும். கடல்நீரை வெப்பப்படுத்தி அதிலிருந்து பெறப்படும் நீராவியைக்கொண்டு இயந்திரங்கள் செயற்படும். கடல் நீரைக் கரைக்குக் கொண்டுவந்து சுத்திகரித்து வெப்பமாக்கிப் பயன்படுத்தப்படும் திட்டமே உள்ளது.
# சீர்காழி இரா. அரங்கநாதன்

**சீர்காழி இராமாமிருதம் அரங்கநாதன்** (S. R. Ranganathan, 9 ஆகத்து 1892 - 27 செப்டம்பர் 1972) இந்தியாவைச் சேர்ந்த கணிதவியலாளரும், நூலகவியலாளரும் ஆவார். நூலகவியலின் ஐந்து விதிகளை அறிமுகம் செய்தவர். கோலன் வகைப்படுத்தல் முறையை உருவாக்கியவர்; இந்திய நூலகவியலின் தந்தை என அறியப்படுபவர். அத்துடன், நூலகவியலில் இவரது அடிப்படையான சிந்தனைகளுக்காக உலகின் பல பகுதிகளிலும் பெயர் பெற்றவர். நூலகவியலுக்குச் செய்த பங்களிப்புக்காக இந்திய அரசு இவருக்கு பத்மஸ்ரீ விருது வழங்கிக் கௌரவித்தது. இவரது பிறந்த நாளை, இந்தியாவில் தேசிய நூலக தினமாக அறிவித்துள்ளனர்.  
இவர் இந்தியாவின் பல்வேறு பல்கலைக் கழகங்களில் நூலகராகவும், நூலகத் துறைப் பேராசிரியராகவும் பணியாற்றியுள்ளார். நூலகவியலில் உயர் பட்டங்களை வழங்குவதற்காக அமைக்கப்பட்ட இந்திய நூலகவியல் பள்ளியில் பணிப்பாளராகவும் பணியாற்றினார். தவிர, இந்தியாவிலும் வெளிநாடுகளிலும் உள்ள பல்வேறு நூலகவியல் சார்ந்த உயர்தொழிற் கழகங்களில், உறுப்பினராக இருந்து உயர் பதவிகளையும் வகித்துள்ளார்.
# சீர்காழி இரா. அரங்கநாதன்

## வாழ்க்கை வரலாறு

### இளமைக் காலம்

அரங்கநாதன் 09 ஆகத்து 1892 ஆம் ஆண்டு அக்காலத்துச் சென்னை மாகாணத்தின், தஞ்சாவூர் மாவட்டத்தில் இருந்த சீர்காழியில் பிறந்தார். இவரது தந்தை இராமாமிருதம் மற்றும் தாயார் சீதாலட்சுமி ஆகியோருக்கு மூத்த மகனாகப் பிறந்தார். இராமாமிருதம் தஞ்சாவூர் மாவட்டத்தில் உபயவேதாந்தபுரம் என்னும் ஊரைச் சேர்ந்த, படித்த பண்பாடுள்ள மனிதர் ஆவார். இவர் நடுத்தர அளவில் நிலமொன்றை வைத்து நெற்செய்கையில் ஈடுபட்டிருந்தார். மக்களுக்கு இராமாயணக் கதைகூறும் வல்லமை பெற்ற இவருக்கு சுற்றாரிடம் நல்ல மதிப்பு இருந்தது. இராமாமிருதம் 1898 ஆம் ஆண்டில், அவரது 30 ஆவது வயதில் திடீரெனக் காலமானார். அப்போது அரங்கநாதனுக்கு ஆறு வயது. பின்னர் இவர் பள்ளி ஆசிரியராக இருந்த பாட்டனாரிடம் வளர்ந்தார். இவர் மூலமாக இந்து நூல்கள் பற்றி அரங்கநாதனுக்குப் பயிற்சி ஏற்பட்டது. இதனால், நூலகவியல் தொடர்பான இவரது ஆக்கங்களிலும் ஆங்காங்கே இந்து நூல்களின் தாக்கங்கள் காணப்பட்டன.
# சீர்காழி இரா. அரங்கநாதன்

## வாழ்க்கை வரலாறு

### கல்வி

சீர்காழியில் இருந்த பள்ளி ஒன்றில் தனது கல்வியைத் தொடங்கிய அரங்கநாதன், பின்னர் அதே ஊரில் இந்து உயர்நிலைப் பள்ளியில் தனது கல்வியைத் தொடர்ந்தார். 1908/1909இல் இடம்பெற்ற மெட்ரிக்குலேசன் தேர்வில் முதல் வகுப்பில் வெற்றி பெற்றார். 1909இல் சென்னை கிறித்தவக் கல்லூரியில் (Madras Christian College) சேர்ந்த அரங்கநாதன் 1913இல் இளங்கலைப் பட்டத்தையும், 1917 ஆம் ஆண்டில் கணிதத்தில் முதுகலைப் பட்டத்தையும் பெற்று வெளியேறினார். பின்னர் சைதாப்பேட்டையில் இருந்த ஆசிரியர் கல்லூரியில் ஆசிரியத் தகுதிச் சான்றிதழையும் பெற்றார்.
# சீர்காழி இரா. அரங்கநாதன்

## வாழ்க்கை வரலாறு

### திருமணமும் குடும்ப வாழ்க்கையும்

அரங்கநாதன் 1907 ஆம் ஆண்டில் அவருக்கு 15 வயதாக இருக்கும்போது ருக்மணி என்னும் பெண்ணைத் திருமணம் செய்துகொண்டார். 1928இல், திருவல்லிக்கேணி பார்த்தசாரதி கோயில் குளத்தில் குளிக்கும்போது ஏற்பட்ட விபத்தில் ருக்மணி இறந்துவிட்டார். இந்தத் திருமணம் மூலம் அரங்கநாதனுக்குப் பிள்ளைகள் இல்லை. அரங்கநாதன் 1929இல் இரண்டாவது முறையாக சாரதா என்னும் பெண்ணைத் திருமணம் செய்தார். பின்னர் இவர்களுக்கு ஒரு மகன் உள்ளார்.
# சீர்காழி இரா. அரங்கநாதன்

## தொழில்

கல்வியை முடித்துக்கொண்ட அரங்கநாதன், மங்களூர், கோயம்புத்தூர் ஆகிய இடங்களில் இருந்த அரசாங்கப் பள்ளிகளிலும், பின்னர் மதராசு பிரெசிடென்சி கல்லூரியிலும் கணிதம், இயற்பியல் ஆகிய பாடங்களைக் கற்பித்து வந்தார். ஆசிரியத் தொழிலில் அவருக்கு விருப்பம் இருந்தது. ஆனாலும், வருமானம் போதியதாக இருக்கவில்லை.
# சீர்காழி இரா. அரங்கநாதன்

## தொழில்

### நூலகர்

தனது வருமானத்தை மேம்படுத்திக்கொள்ளும் நோக்கில் மதராசுப் பல்கலைக்கழகத்தில், நல்ல சம்பளத்துடன் கூடிய நூலகர் வேலைக்கு விண்ணப்பம் செய்தார். 1924 சனவரியில் மதராசுப் பல்கலைக்கழகத்தில் நூலகராக நியமனம் கிடைத்தது. இவருக்கு நூலகருக்கான கல்வித் தகைமையோ, அனுபவமோ இருக்கவில்லை. அத்துடன், பள்ளிகளில் காணப்பட்ட கலகலப்பான சூழலுக்கு எதிராக நூலகத்தின் அமைதியான சூழல் அவருக்குப் பிடிக்கவில்லை. மீண்டும் ஆசிரியத் தொழிலுக்கே செல்ல முடிவு செய்தார். ஆனாலும், பிரெசிடென்சிக் கல்லூரியின் அதிபரின் ஆலோசனையின்படி, நூலகர் பயிற்சிக்காக இலண்டனுக்குச் சென்று திரும்பும்வரை அந்த முடிவை நிறுத்தி வைத்தார்.  
9 மாதங்கள் பயிற்சிக்காக இலண்டனுக்குச் சென்ற அரங்கநாதன் 1925 ஆம் ஆண்டில் நாடு திரும்பினார். அக்காலத்தில் மதராசுப் பல்கலைக்கழக நூலகம் மிகவும் மோசமான நிலையில் இருந்தது. சரியான ஒழுங்கமைப்போ போதிய ஊழியர்களோ இருக்கவில்லை. நூலகத்தைப் பயன்படுத்துவோரும் மிகவும் குறைவாகவே இருந்தனர். இந்த நிலையை ஒரு சவாலாக எடுத்துக்கொண்ட அரங்கநாதன், நூலகத்தின் குறைபாடுகளை நீக்குவதற்காகப் பல சீர்திருத்தங்களை நடைமுறைப்படுத்தியதுடன், அங்கிருந்த நூல்களை வகைப்படுத்தி, விபரப் பட்டியல்களையும் தயாரித்தார்.
# ஹொங்கொங்கில் உள்ள குடாக்களின் பட்டியல்

பகுதியின் காட்சி]]
பகுதியின் காட்சி]]
பகுதியின் காட்சி]]
ஹொங்கொங் புவியியல் ரீதியாக 263 தீவுகளையும் கவுலூன் தீபகற்பத்தையும் கொண்டது என்றாலும், இவற்றில் பல குடாக்களையும் கொண்டுள்ளது. ஹொங்கொங்கின் ஆட்சிப் பரப்பு ஹொங்கொங் தீவு, கவுலூன் மற்றும் புதிய கட்டுப்பாட்டகம் ஆகிய மூன்று பிரதானப் பகுதிகளைக் கொண்டது. அதனடிப்படையில் ஹொங்கொங்கில் உள்ள குடாக்கள் கீழே பட்டியல் இடப்பட்டுள்ளன.  
இவற்றில் பல குடாக்கள் கடல் பரப்பை நிரப்பி மேற்கொள்ளப்பட்டு வரும் பாரிய நிர்மானப்பணிகளினால் மறைந்துவிட்டன. மேலும் பல குடாக்கள் எதிர்வரும் காலங்களில் மறைந்துவிடும் என அறியப்படுகின்றது.
# ஹொங்கொங்கில் உள்ள குடாக்களின் பட்டியல்

## ஹொங்கொங் தீவு

- பெல்சர் குடா
- கவுசவே குடா
- குவாறி குடா
- அல்டிரிச் குடா
- சய் வான் குடா
- ங்கான் வான் குடா
- பேரலைக் குடா
- செக் ஓ வான் குடா
- டய் டாம் வான் குடா
- டுங் டாவ் வான் குடா
- இசுடேன்லி குடா
- சுங் ஹொம் வான் குடா
- தென் குடா
- புறமுதுகு குடா
- ஆழ் கடல் குடா
- செக் பய் வான் குடா
- தந்தி குடா
- மணல் குடா
# ஹொங்கொங்கில் உள்ள குடாக்களின் பட்டியல்

## கவுலூன்

கவுலூன் மற்றும் புதியக் கவுலூன் பகுதியில் குறிப்பிட்ட சில நிலப்பரப்புகளும் உள்ளடக்கம்.
- லாய்ச்சி கொக் குடா
- செங் சா வான் குடா
- ஹொங் ஹாம் குடா
- டொ க்வா வான் குடா
- நவ் சூ வான் குடா
- கவுலூன் குடா
- குவுன் டொங் சாய் குடா
- சவ் வான் குடா